32004R0835
L 127/43
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 835/2004 НА КОМИСИЯТА
от 28 април 2004 година
за адаптиране на Регламент (ЕО) № 2076/2002 и на Решения 2002/928/ЕО, 2004/129/ЕО, 2004/247/ЕО и 2004/248 по отношение продължаване употребата на някои активни вещества, които не са включени в приложение I към Директива 91/414/ЕИО поради присъединяването на Чешката република, Естония, Кипър, Латвия, Литва, Унгария, Малта, Полша, Словения и Словакия
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия, и по-специално член 2, параграф 3 от него,
като взе предвид Акта за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия, и по-специално член 57 от него,
като има предвид, че:
(1)
Регламент (ЕО) № 2076/2002 на Комисията (1) и Решения 2002/928/ЕО (2), 2004/129/ЕО (3), 2004/247/ЕО (4) и 2004/248/ЕО (5) на Комисията съдържат разпоредби за невключване на някои активни вещества в приложение I към Директива 91/414/EИО и за оттеглянето от държавите-членки на всички разрешения за продукти за растителна защита, съдържащи тези активни вещества. Тези актове предвиждат дерогации, разрешаващи продължаване на употребата на някои от тези вещества за ограничен период от време, докато се разработват алтернативи.
(2)
Необходимо е този регламент и тези решения да се адаптират поради присъединяването на Чешката република, Естония, Кипър, Латвия, Литва, Унгария, Малта, Полша, Словения и Словакия (наричани по-долу „новите държави-членки“), тъй като подобни дерогации се изискват за новите държави-членки.
(3)
Регламент (ЕО) № 2076/2002 и Решения 2002/928/ЕО, 2004/129/ЕО, 2004/247 и 2004/248/ЕО следва да бъдат съответно изменени,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (ЕО) № 2076/2002 се изменя в съответствие с приложението към настоящия регламент.
Член 2
Решение 2002/928/ЕО се изменя, както следва:
1.
В член 2 се добавя следната буква в):
„в)
във връзка с употребите, изброени в колона В от приложението, посочената в колона Б държава-членка може да остави в сила разрешенията за продукти за растителна защита, съдържащи беномил, до 30 юни 2007 г., при условие че тя:
i)
гарантира, че подобни продукти за растителна защита, които остават на пазара, се етикетират отново, за да се изпълнят условията за ограничена употреба;
ii)
налага всички подходящи мерки за смекчаване на риска с цел намаляване на всякакви възможни рискове, за да гарантира защитата на здравето на хората и животните, както и на околната среда; и
iii)
гарантира, че сериозно се търсят алтернативни продукти или методи за подобна употреба, по-специално чрез планове за действие.
Съответната държава-членка информира Комисията най-късно на 31 декември 2004 г. относно прилагането на настоящия параграф, и по-специално за предприетите действия съгласно точки i), ii) и iii), и ежегодно предоставя прогнози за количествата беномил, използвани в съответствие с настоящата точка.“
2.
Член 3 се заменя със следното:
„Член 3
Всеки гратисен период, предоставен от държави-членки в съответствие с разпоредбите на член 4, параграф 6 от Директива 91/414/ЕИО, следва да е възможно най-кратък и:
а)
за употреба, за която разрешението трябва да се оттегли в срок от шест месеца от приемането на настоящето решение, изтича не по-късно от 18 месеца от приемането на настоящето решение;
б)
за употреба, за която разрешението трябва да се оттегли до 30 юни 2007 г., изтича не по-късно от 31 декември 2007 г.“
3.
Добавя се следното приложение:
„Приложение
Колона А
Колона Б
Колона В
Активно вещество
Държава-членка
Употреба
Беномил
Словакия
Леща, тютюн, захарно цвекло, ръж“
Член 3
В приложение II към Решение 2004/129/ЕО в края на вписването за метидатион се добавят следните редове:
Кипър
Цитрусови плодове и маслини, зимно прилагане при листопадни плодни дръвчета
Словакия
Ябълка, кайсия, грозде, круша, праскова, слива, декоративни растения
Член 4
В приложението към Решение 2004/247/ЕО се добавя следният ред:
Полша
Аспарагус, ревен, плодове (ябълка, круша, кайсия, праскова, слива, череша, орех, френско грозде, цариградско грозде, малина, грозде, ягода)
Член 5
В приложението към Решение 2004/248/ЕО се добавят следните редове:
Унгария
Царевица
Полша
Царевица
Член 6
Настоящият регламент влиза в сила при условие и от датата на влизане в сила на Договора за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 април 2004 година.